Publication: Magyar Közlöny
Issue: MK-1999-50 (Year: 1999, Number: 50)
Era: 1990-2004
Section: a 16/1997. (X. 6.) KHVM rendelethez]
Paragraph Index: 263

(3) Az egészségügyi intézményekben keletkezett és ártalmatlanítás céljából szállított, az ADR 6.2. osztály alá sorolt, fertőző hulladékok szállításánál a csomagolóeszközt vagy IBC-t — ha a hulladékot a csomagolóeszközzel vagy IBC-vel együtt ártalmatlanítják — az illetékes hatóság az A.5 és A.6 Függelék előírásaitól eltérően is engedélyezheti. Az engedélykérelemhez mellékelni kell az Országos Kórház- és Orvostechnikai Intézet (ORKI) minősítő határozatát és javaslatát, melynek ki kell terjednie a hulladék ADR szerinti besorolására és az A.5 vagy A.6 Függelék előírásaitól eltérő vizsgálati paraméterekre is. Az egészségügyi intézetekben keletkezett — a 6.2. osztályba tartozó — hulladékok belföldi szállításánál a vonatkozó csomagolási előírásokat 1996. július 1. után kell alkalmazni.

Source: https://magyarkozlony.hu/hivatalos-lapok/1181aa4436ce08fd8dbab2619feffd6e98727be5/dokumentumok/e7305a8282292826e5b7597f98a5d99039ecfbff/letoltes